Source: https://podnikam.sk/danove-priznanie-pri-subehu-prijmov-z-podnikania-z-prenajmu-a-z-predaja-cp/
Timestamp: 2018-07-19 17:38:52+00:00

Document:
Daňové priznanie pri súbehu príjmov z podnikania, z prenájmu a z predaja CP | Podnikam.sk '); document.write(''); }
1. júna 2015 Zdroj Podnikam.SK, SC Tlačiť
Daňovník je povinný podať daňové priznanie aj vtedy, ak vykazuje daňovú stratu.
V nasledujúcom článku si na príklade vysvetlíme spôsob vyplnenia daňového priznania podnikateľa – fyzickej osoby – ktorý dosiahol za rok 2014 niekoľko druhov príjmov, a to:
príjmy z prenájmu nehnuteľnosti,
príjmy z predaja cenných papierov.
Daňové priznanie k dani z príjmov za zdaňovacie obdobie 2014 je povinný podať daňovník, ak jeho celkové zdaniteľné príjmy dosiahnuté v roku 2014 presiahli sumu 1 901,67 €.
základná lehota na podanie daňového priznania za rok 2014 je do 31. marca 2015,
daňovník má možnosť predĺženia základnej lehoty na podanie daňového priznania za r. 2014, a to:
» najviac o tri celé kalendárne mesiace ( s výnimkou daňovníka v konkurze alebo v likvidácii),» najviac o šesť celých kalendárnych mesiacov, ak súčasťou jeho príjmov sú zdaniteľné príjmy plynúce zo zdrojov v zahraničí (s výnimkou daňovníka v konkurze alebo v likvidácii). Predĺženie lehoty (pozri časť 1 tohto seriálu) sa realizuje formou oznámenia, ktoré daňovník podá príslušnému správcovi dane do uplynutia lehoty na podanie daňového priznania. Daňovník v oznámení uvedie novú lehotu, ktorou je koniec kalendárneho mesiaca, v ktorej podá daňové priznanie, a v tejto novej lehote je aj daň splatná.
Peter Stacho vykonáva na základe živnostenského oprávnenia maloobchodnú činnosť – prevádzkuje železiarstvo. Je platiteľom DPH. V roku 2014 dosiahol aj príjem z prenájmu bytu, ktorý nemá zaradený v obchodnom majetku a s manželkou sa dohodol, že celý tento príjem bude zdaňovať on, aj príjem z predaja cenných papierov. Je ženatý a má dve deti, na ktoré si uplatňuje daňový bonus. Jeho manželka poberala počas celého roka 2014 rodičovský príspevok, ktorý sa nezapočítava do vlastných príjmov, a mala aj vlastný príjem. Daňovník si počas roka 2014 platil aj dobrovoľné príspevky na starobné dôchodkové sporenie vo výške 20 € mesačne. Účtoval v sústave jednoduchého účtovníctva.
Suma príjmov z príjmov zo živnosti podľa § 6 ods. 1 písm. b) zákona o DZP za rok 2014: 47 190,00 €
Suma výdavkov vrátane príspevkov na sociálne a zdravotné poistenie k príjmom uvedeným v § 6 ods. 1 písm. b) za rok 2014: 35 290,00 €
Vlastné príjmy manželky znížené o zaplatené poistné a príspevky za r. 2014. 1 100,00 €
Výdavky z nadobudnutia cenných papierov v roku 2014: 1 600,00 €
Suma príjmov z prenájmu nehnuteľností podľa § 6 ods. 3 za rok 2014: 8 900,00 €
Upozornenie: S účinnosťou od 1. 1. 2013 nie je možné pri príjmoch z prenájmu si uplatniť výdavky percentom z príjmov.
Povinnosť podať daňové priznanie za rok 2014 má daňovník, ak jeho príjmy boli vyššie ako 1 901,67 €. Vzhľadom na to, že Peter Stacho mal niekoľko druhov príjmov, a to príjmy zo živnosti, z prenájmu a z predaja cenných papierov, ktoré prevýšili túto hranicu, má povinnosť podať daňové priznanie k dani z príjmov fyzických osôb typ B označené MF/18544/2014-721 (pozri spodnú časť tlačiva vľavo).
Tlačivo je určené daňovníkom – fyzickým osobám s príjmami podľa § 5 až § 8 zákona č. 595/2003 Z. z. o dani z príjmov v znení neskorších predpisov (ďalej len „zákon o DzP“) a nie sú oslobodené od dane.
Riadok 03 – uvedie kód SK NACE Rev. 2 podľa vyhlášky Štatistického úradu SR č. 306/2007 Z. z., ktorou sa vydáva Štatistická klasifikácia ekonomických činností. Klasifikáciu kódov SK NACE možno nájsť na internetovej stránke www.statistics.sk, www.susr.sk. V kolónke „Hlavná, prevažná činnosť“ uvedie „maloobchod so železiarskym tovarom, farbami a sklom v špecializovaných predajniach“.
Riadok 31 – uvedie meno, priezvisko, rodné číslo manželky a výšku jej vlastných príjmov, ktoré boli znížené o zaplatené poistné a príspevky, t. j. 1 100 € . Počet mesiacov, počas ktorých manželka splnila podmienky uvedené v § 11 ods. 4 zákona, uvedie: 12.
Tento oddiel Peter Stacho nevypĺňa, nakoľko v roku 2014 nemal príjmy zo závislej činnosti podľa § 5 zákona o DzP.
Pri príjmoch z prenájmu nehnuteľností platí nasledovné:Podľa § 9 ods. 1 písm. g) zákona sa na r. 10 stĺpec 1 uvádza kladný rozdiel medzi príjmom z prenájmu nehnuteľnosti a sumou 500 €. Výdavky priraďované k príjmom z prenájmu nehnuteľnosti zahrnovaným do základu dane sa na riadku 10 stĺpec 2 zistia rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom.
v stĺpci 01, riadok 10 – uvedie príjmy z prenájmu nehnuteľností v sume: 8 400,00 €, ktoré boli vypočítané ako rozdiel medzi príjmom z prenájmu nehnuteľnosti a sumou 500 €, t. j. 8 900,00 € – 500 €.
v stĺpci 02, riadok 10 – uvedie výdavky z prenájmu nehnuteľností v sume: 4 190,56 €, ktoré boli vypočítané rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom, t. j. (8 400 € : 8 900 €) x 4 440 € = 4 190,56 €.
Preukázateľne zaplatené poistné z príjmov podľa § 6 ods. 1 a 2 zákona – uvádza sa skutočne zaplatené povinné poistné (sociálne a zdravotné), a to preddavky na zdravotné poistenie, poistné na sociálne poistenie, nedoplatky z minulých období, poistné v zahraničí, dobrovoľné poistné a príspevky platené v súvislosti s príjmami podľa § 6 ods. 1 a 2 zákona, v našom prípade ide o sumu 2 351,76 €. Nezahŕňajú sa sem dobrovoľné príspevky na starobné dôchodkové sporenie.
Údaje z tabuľky č. 1 riadok 12 sa prenášajú na stranu 4 do riadku 45 príjmy = 8 400,00 € a riadku 46 výdavky = 4 190,56 €.
Na riadku 47 sa vypočíta základ dane = r. 45 – r. 46 = príjmy – výdavky = 8 400,00 € – 4 190,56 € = 4 209,44 €. Údaj z r. 47 sa prenesie do riadku 52 (základ dane).
Tento oddiel Peter Stacho nevypĺňa, lebo v roku 2014 nemal príjmy z kapitálového majetku.
Peter Stacho mal v roku 2014 príjmy z predaja cenných papierov.
Výpočet bude nasledovný:príjmy z predaja cenných papierov − výdavky na obstaranie cenných papierov v roku 2014 − nezdaniteľná čiastka 500 eur(3 300 eur − 1 600 eur – 500 eur = 1 200 eur)
Na riadku 14 tabuľky č. 3 sa uvedie súčet r. 1 až 13, v našom prípade 1 200 eur.
Riadok 56 – prenesie sa údaj z riadku 14 stĺ. 1 tabuľky č. 3, t. j. 1 200 eur.
Riadok 58 – vypočíta sa základ dane (čiastkový základ dane) z ostatných príjmov, v našom prípade sa uvedie 1 200 eur.
Prvú časť IX. oddielu, ktorá je určená k uplatneniu daňovej straty, Peter Stacho nevypĺňa, lebo za predchádzajúce daňové obdobia nevykázal daňovú stratu.
Riadok 66 – prenesie sa údaj z r. 43 daňového priznania, čo je čiastkový základ dane z príjmov zo živnosti = 11 900,00 €.
Riadok 68 – uvedie sa čiastkový základ dane z r. 66 vo výške 11 900 €, lebo podnikateľ si neuplatňuje daňovú stratu.
Riadok 69 – uvedie úhrn čiastkových základov dane podľa § 6 ods. 3 a 4, § 7 a 8 zákona, t. j. v našom prípade 5 409,44 € /čiastkový základ dane z príjmov z prenájmu a z predaja cenných papierov/.
Riadok 71 – uvedie sumu z riadku 69, t. j. 5 409,44 €.
Riadok 73 – uvedie sa základ dane z príjmov podľa § 5 a § 6 ods. 1 a 2 zákona o dani z príjmov pred znížením o nezdaniteľnú časť, t. j. 11 900 €.
Riadok č. 74 uvedie sa nezdaniteľná časť základu dane na daňovníka.
Keďže základ dane je 11 900,00 €, čo je < ako 19 809 €, daňovník má nárok na nezdaniteľnú časť vo výške 3 803,33 €. Ak by daňovník dosiahol základ dane > ako 19 809 €, nezdaniteľná časť základu dane na daňovníka by sa vypočítala nasledovne: 8 755,578 – (základ dane : 4).
Riadok 75 – uvedie sa nezdaniteľná časť na manželku. V našom prípade je potrebné posudzovať, či daňovník má základ dane nižší (rovný) ako je 35 022,31 € alebo vyšší ako táto suma. Potom posudzujeme, či mala manželka vlastné príjmy a v akej výške. V našom príklade daňovník dosiahol základ dane < ako 35 022,31 €.
Keďže manželka dosiahla aj vlastné príjmy, je potrebné posúdiť, či boli nižšie ako 3 803,33 €. Z príkladu je zrejmé, že bola splnená táto podmienky, takže nezdaniteľná časť na manželku sa vypočíta ako rozdiel celej nezdaniteľnej časti na manželku na rok 2014 a výškou jej príjmov, t. j. 3 803,33 € − 1 100 € = 2 703,33 €.
Na manželku si môže daňovník uplatniť nezdaniteľnú časť vo výške 2 703,33 €. Ak by manželka dosiahla príjem ≥ ako 3 803,33 €, daňovník by si nemohlo uplatniť nezdaniteľnú časť na manželku (pomôcka na vyplnenie daňového priznania FO za rok 2014 pri uplatnení nezdaniteľných častí základu dane je súčasťou „Poučenia na vyplnenie DP k dani z príjmov FO“).
Riadok 76 – daňovník platil dobrovoľné príspevky na starobné dôchodkové sporenie vo výške 20 eur za mesiac, t. j. za rok uhradil 240 eur.
Odpočítať sumu preukázateľne zaplatených dobrovoľných príspevkov na starobné dôchodkové sporenie si môže daňovník najviac do výšky 2 % zo základu dane (čiastkového základu dane) zisteného z príjmov zo závislej činnosti podľa § 5 zákona alebo z príjmov z podnikania alebo z inej samostatnej zárobkovej činnosti podľa § 6 ods. 1 a 2 zákona alebo z ich úhrnov z riadku 73 tlačiva. Táto suma však v roku 2014 nesmie presiahnuť výšku 966 eur.
Riadok 77 – nevyplní, lebo neplatil príspevky na doplnkové dôchodkové sporenie.
Riadok 78 – uvedie súčet nezdaniteľných základov dane na daňovníka a manželku, t. j. 6 744,66 €, môže si však uplatniť len do výšky základu dane na r. 73.
Riadok 79 – uvedie sa rozdiel základu dane z príjmov z riadku 73 a sumy odpočítateľných položiek, ktoré si daňovník uplatňuje na r. 78, v prípade pána Stacha to je suma 11 900 – 6 744,66 = 5 155,34 €.
Riadok 80 – uvedie sa základ dane ako súčet riadkov 79, 71 a 72. V našom prípade je to súčet 5 155,34 + 5 409,44 = 10 564,78 €.
Riadok 81 – z daňového základu 10 564,78 sa vypočíta 19 % daň z príjmov, ktorá predstavuje 2 007,3082 €, daň sa zaokrúhľuje na eurocenty nadol, t. j. 2 007,30 €.
Riadok 90 – uvádza údaje z riadku 81, t. j. 2 007,30 €.
Riadok 94 – prenáša sa údaj z riadku 90, t. j. suma 2 007,30 €.
Riadok 96 – uvedie sa rozdiel dane z r. 94 a daňového bonusu z r. 95, t. j. 2 007,30 – 513,84 = 1 493,46 €.
Riadok 98 – uvádza sa rozdiel riadkov 95 a 97, ak je > 0, v našom prípade 513,84 €.
Riadok 109 – daň na úhradu 1 493,46 €.
V našom príklade daňovník nevypĺňa.
Riadok 121 – údaje sa vypočítajú nasledovne: 2 % z 1 493,46 € = 29,8692 €. Po zaokrúhlení 29,86 €.
Na riadok 123 sa uvádza počet všetkých príloh, ktoré sú súčasťou priznania, a to vrátane Prílohy, ktorá je súčasťou tlačiva daňového priznania (tá sa započítava do počtu príloh, aj keď ju daňovník nevypĺňa). Peter Stacho uvedie 5 príloh, ktoré budú súčasťou podaného daňového priznania. Ide o:
kópiu rodných listov oboch detí,
potvrdenie o príjme manželky za rok 2014,
účtovnú závierku (ktorá obsahuje Výkaz o príjmoch a výdavkoch za rok 2014 a Výkaz o majetku a záväzkoch za rok 2014).
Príloha 1+ vyplnené daňové priznanie podľa príkladu (pdf)
Keďže pán Stacho v roku 2014 uhrádzal aj nedoplatok z ročného zúčtovania zdravotného poistenia vo výške 79 €, musí o túto sumu znížiť sumu zaplateného poisteného na zdravotné poistenie v roku 2014, t. j. do riadku 15 uvedie len sumu 674,87 €, ktorú vypočíta ako rozdiel 753,87 – 79 = 674,87.
Vyplnené daňové priznanie podľa príkladu (pdf, 273KB)

References: § 6
 § 6
 § 6
 § 5
 § 8
 § 11
 § 5
 § 9
 § 6
 § 6
 § 6
 § 7
 § 5
 § 6
 § 5
 § 6